শমী কায়সার

শমী কায়সার (জন্ম ১৫ জানুয়ারি) একজন বাংলাদেশী অভিনেত্রী এবং প্রযোজক। তিনি নব্বই এর দশকের একজন নামকরা অভিনেত্রী ছিলেন। শমী ১৫ জানুয়ারি ১৯৭০ জন্মগ্রহণ করেন। তার পিতার নাম শহীদুল্লাহ কায়সার ও মাতার নাম পান্না কায়সার। তার মা পান্না একজন লেখিকা এবং সাবেক সংসদ সদস্য। শমীর একজন ছোট ভাই আছেন, অমিতাভ কায়সার। বাংলাদেশের সাবেক রাষ্ট্রপতি একিউএম বদরুদ্দুজা চৌধুরীর স্ত্রী মায়া পান্নার বোন। ফলে, শমী এবং রাজনীতিবিদ মাহি বি চৌধুরী খালাতো ভাই-বোন। ১৯৮৯ সালে পরিচালক আতিকুল হক চৌধুরী এমন একজন মেয়ে খুঁজছিলেন, যে কিনা নোয়াখালীর আঞ্চলিক ভাষায় কথা বলতে পারে, তার নাটক কেবা আপন কেবা পর এ অভিনয়ের জন্যে। এর ফলে শমী প্রথম অভিনয়ের সুযোগ পান। এরপর তিনি ইমদাদুল হক মিলনের উপন্যাস অবলম্বনে এবং আব্দুল্লাহ আল মামুনের পরিচালনায় তিন পর্বের ধারাবাহিক নাটক যত দূরে যাই এ অভিনয় করে পরিচিত লাভ করেন। তারপর তিনি বহু নাটকে যেমন, নক্ষত্রের রাত, ছোট ছোট ঢেউ, স্পর্শ, একজন, অরণ্য, আকাশে অনেক রাত, মুক্তি, অন্তরে নিরন্তরে, স্বপ্ন, ঠিকানা সহ বিভিন্ন নাটকে অভিনয় করেন। শমী ঢাকা থিয়েটারে ১২ বছর ধরে কাজ করেন। তিনি শহীদুজ্জামান সেলিমের সাথে হাত হোদাই নাটকে অভিনয় করেন। লালন (২০০৪),হাছন রাজা র মত সিনেমায় তাকে অভিনয় করতে দেখা যায়। চলচ্চিত্র নির্মাতা ঋত্বিক ঘটকের জীবনী নিয়ে নির্মিত দ্য নেম অব এ রিভার (২০০২) সিনেমায় তিনি অভিনয় করেন। এছাড়া শমী একজন প্রযোজক। তিনি ১৯৯৭ সালে তার নিজের প্রযোজনা প্রতিষ্ঠান ধানসিড়ি প্রোডাকশন প্রতিষ্ঠা করেন। এই প্রতিষ্ঠানের প্রযোজনায় মুক্তি এবং অন্তরে নিরন্তরে নাটক নির্মিত হয়। ২০১৩ সালে নভেম্বরে তার প্রতিষ্ঠান, ধানসিড়ি কমিউনিকেশন লিমিটেড, রেডিও অ্যাক্টিভ নামে একটি বেতার কেন্দ্রের জন্য লাইসেন্স পায়। শমী ১৯৯৯ সালে ভারতীয় নাগরিক ব্যবসায়ী অর্নব ব্যানার্জী রিঙ্গোকে বিয়ে করেন। তবে দুই বছর পর তাদের বিচ্ছেদ ঘটে। পরবর্তীতে তিনি ২০০৮ সালের ২৪ জুলাই ইন্ডিপেন্ডেন্ট ইউনিভার্সিটির শিক্ষক মোহাম্মদ আরাফাতকে বিয়ে করেন॥ নানা কারণে সেই সংসারও টেকেনি। ২০২০ সালের ৯ অক্টোবর তিনি বিয়ে করেন ব্যবসায়ী রেজা আমিন সুমনকে। সুমন র‌্যাংগস গ্রুপের প্রাক্তন কর্মকর্তা ছিলেন এবং বর্তমানে গ্রুপ ফোর দুবাইএর দায়িত্বে রয়েছেন। ২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন শমী কায়সার। আন্দোলন চলাকালীন সময়ে শমী কায়সার সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে। "জন্মদিন : শমী কায়সার"। Ittefaq। জানুয়ারি ১০, ২০১৩। ফেব্রুয়ারি ৩, ২০১৪ তারিখে মূল থেকে আর্কাইভ করা। সংগ্রহের তারিখ মার্চ ১৩, ২০১৪।  "প্রয়াত বুদ্ধিজীবী শহীদুল্লাহ্ কায়সারের কন্যা"। Bangla News from Washington DC। অক্টোবর ৬, ২০০৮। ফেব্রুয়ারি ৩, ২০১৪ তারিখে মূল থেকে আর্কাইভ করা। সংগ্রহের তারিখ মার্চ ১৩, ২০১৪।  "BD actress Shomi Kaiser image gallery"। bdactors.com। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৪।  "A daughter's quest to discover her father"। The Daily Star (Bangladesh) (ইংরেজি ভাষায়)। ২০১৭-০৪-০২। সংগ্রহের তারিখ ২০১৮-১১-২১।  "Shomi Kaiser After the Curtain Falls Down"। The Daily Star (Bangladesh) (ইংরেজি ভাষায়)। ২০১৩-১২-১৪। সংগ্রহের তারিখ ২০১৮-১১-২১।  "Shomi and Panna Kaiser on "Eki Brintey" tonight"। দ্য ডেইলি স্টার। ১৯ নভেম্বর ২০০৯। ৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৪।  "Shahidullah Kaiser was taken to Mueen, Ashraf"। দ্য ডেইলি স্টার। ২০ আগস্ট ২০১৩। ২১ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৪।  "Shomi and Panna Kaiser on "Eki Brintey" tonight"। The Daily Star (ইংরেজি ভাষায়)। ২০০৯-১১-১৮। ২০১৮-০৮-৩০ তারিখে মূল থেকে আর্কাইভ করা। সংগ্রহের তারিখ ২০১৮-০৪-১৮।  হারুন অর রশিদ (৭ ফেব্রুয়ারি ২০০৫)। "Shomi Kaiser: In search of excellence"। দ্য ডেইলি স্টার। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৪।  সাদিয়া খালিদ (১৪ ডিসেম্বর ২০১৩)। "Shomi Kaiser after the curtain falls down"। দ্য ডেইলি স্টার। ১৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৪।  ইন্টারনেট মুভি ডেটাবেজে শমী কায়সার-এর জীবনী (ইংরেজি) "রেডিওর মালিক হচ্ছেন শমী-নাদের: আসছে আরও ১৪"। নভেম্বর ১৬, ২০১৩। [স্থায়ীভাবে অকার্যকর সংযোগ] ব্যবসায়ী রেজা আমিন সুমনকে বিয়ে করলেন শমী কায়সার, ইত্তেফাক, ১০ অক্টোবর ২০২০ "আন্দোলন নিয়ে আওয়ামীপন্থী শিল্পীদের কথোপকথন ভাইরাল"। প্রথম আলো। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "আন্দোলনে ছাত্রদের ওপর গরম পানি ঢালতে বলেন অরুণা বিশ্বাস!"। ভোরের কাগজ। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর গরম পানি ঢালতে বলেন অরুণা বিশ্বাস!"। বাংলা নিউজ ২৪। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর 'গরম পানি' ঢেলে দিতে বলেন কয়েকজন শিল্পী"। দৈনিক ইত্তেফাক। ৩ সেপ্টেম্বর ২০২৪। সংগ্রহের তারিখ ৪ সেপ্টেম্বর ২০২৪।  উইকিমিডিয়া কমন্সে শমী কায়সার সংক্রান্ত মিডিয়া রয়েছে। ইন্টারনেট মুভি ডেটাবেজে শমী কায়সার (ইংরেজি)